Keisai Eisen

Keisai Eisen (; 1790 Edo – 1848 Edo) oli japanilainen kuvittaja ja puupiirrospainokuvien suunnittelija ukiyo-e-tyylisuunnassa Edo-kaudella. Hänet tunnetaan erityisesti bijingan (kirjaimellisesti ’kauniiden naisten kuvat’) tekijänä. Eisen eli hyvin värikkään elämän. Hän oli myös maankulkija, useilla nimillä kirjoittanut kirjailija, bordellinpitäjä ja kosmetiikkakauppias.Marks 2010, s. 282–283.

 Elämä ja ura 
Eisen syntyi edolaiseen samurai-perheeseen. Hänen isänsä oli tunnettu shodō-kalligrafi Shigeharu. 20-vuotiaana Eisen menetti vanhempansa ja hänestä tuli kulkuri. Hän opiskeli kabuki-teatterikirjailija Namiki Gohei II:n (1768–1819) johdolla ja kirjoitti myös itse näytelmiä. Myöhemmin Eisenistä tuli Kikukawa Eizanin oppilas.

Eisen suunnitteli kahdentoista kuvan bijinga-sarjoja yli 50 eri kustantajan kanssa. Hän oli yhdessä Utagawa Kunisadan ja Utagawa Kuniyoshin kanssa yksi kolmesta suunnittelijasta, jotka varhaiset ukiyo-esta kirjoittaneet taidehistorioitsijat nimesivät ”dekanteiksi”. Näkemyksen mukaan he edustivat rappeutunutta ukiyo-eta.Munsterberg 1982, s. 134–136. Myöhemmät kriitikot ja historioitsijat ovat kyseenalaistaneet näkemyksen ja nostaneet kaikki kolme ukiyo-en mestareiden joukkoon.Harris 2010, s. 122–123.
Muun bijingan tavoin Eisenin työt sijoittuivat Edon Yoshiwaran ilotalokorttelien ”kelluvaan maailmaan”. Hänen työnsä erosi kuitenkin merkittävästi aiemmasta bijingasta. Aiemman idealisoidun naiskauneuden tilalle oli tullut realistisempi, joskus karikatyyrinen näkökulma. Eleganssin tilalla oli nyt avoimempi seksuaalisuus, jota joidenkin ukiyo-esta kirjoittaneiden on ollut vaikea hyväksyä.Harris 2010, s. 132.

vasen|pienoiskuva|Maisema yhdessä Hiroshigen kanssa toteutetusta sarjasta 69 Kison maantien levähdyspaikkaa: Mochizukin asema, noin 1835, 24,8 x 37,8 cm. Metropolitan Museum of Art, New York.
Eisen työskenteli  myös muissa genreissä. Hän suunnitteli maisemakuvia, myös sarjan 69 Kison maantien levähdyspaikkaa (Kiso Kaidō Rokujūkyū Tsugi) yhteistyössä Utagawa Hiroshigen kanssa. Eisen suunnitteli sarjan 24 ensimmäistä kuvaa, Hiroshige loput.Munsterberg 1982, s. 123. Eisen oli erittäin tuottelias kirjankuvittaja. Häneltä tunnetaan yli 400 kuvakirjaa. Eisen suunnitteli myös yksityisesti tilattuja surinomo-sarjoja, joita tilattiin yleensä annettavaksi eteenpäin lahjoina. Useimpien muiden ukiyo-e-mestareiden tavoin hän suunnitteli myös eroottisia shunga-kuvia. Eisenin työtahti oli niin tiivis, että hänen tuotantonsa kärsi välillä epätasaisuudesta. Hänen parhaat työnsä ovat kuitenkin ukiyo-en mestariteoksia. Eisen julkaisi vuonna 1833 myös oman uudistetun laitoksensa klassisesta aiemmasta ukiyo-e-historiikista. Hän kuoli 58-vuotiaana vuonna 1848. 

 Galleria 

 Lähteet 




 Viitteet 

 Aiheesta muualla 

Luokka:Japanilaiset kuvataiteilijat
Luokka:Japanilaiset kirjailijat
Luokka:Ukiyo-e-suunnittelijat
Luokka:Vuonna 1790 syntyneet
Luokka:Vuonna 1848 kuolleet